সাংবাদিকদের দক্ষতা বাড়াতে প্রশিক্ষণ কর্মসূচী
ভয়েস অফ আমেরিকা এবং ইউএসএআইডি জনস্বাস্থ্য ও জেন্ডার বিষয়ে সাংবাদিকদের দক্ষতা বাড়াতে সারাদেশে প্রশিক্ষণের উদ্যোগ গ্রহণ করেছে। ২০১৩ সালের ২৭-২৮ আগষ্ট ঢাকায় দু’দিনব্যাপি ‘বস্তিবাসী দরিদ্র জনগোষ্ঠীর জন্য স্বাস্থ্যসেবা’ শীর্ষক প্রশিক্ষণের মধ্য দিয়ে এই উদ্যোগ শুরু হয়।
আঙ্গুর নাহার মন্টি ঢাকা রিপোর্টিং সেন্টার সহযোগিতায় - ইউএসএআইডি ও ভয়েস অফ আমেরিকা ভয়েস অফ আমেরিকা এবং ইউএসএআইডি জনস্বাস্থ্য ও জেন্ডার বিষয়ে সাংবাদিকদের দক্ষতা বাড়াতে সারাদেশে প্রশিক্ষণের উদ্যোগ গ্রহণ করেছে। ২০১৩ সালের ২৭-২৮ আগষ্ট ঢাকায় দু’দিনব্যাপি ‘বস্তিবাসী দরিদ্র জনগোষ্ঠীর জন্য স্বাস্থ্যসেবা’ শীর্ষক প্রশিক্ষণের মধ্য দিয়ে এই উদ্যোগ শুরু হয়। এরপর চলতি বছরের গত ৭ এপ্রিল রংপুরে ‘বাংলাদেশে নারীর ক্ষমতায়ন’ এবং ৩১ আগষ্ট চট্টগ্রামে ‘স্বাস্থ্য উন্নয়নে গণমাধ্যমের ভূমিকা’ শীর্ষক সাংবাদিকদের জন্য প্রশিক্ষণ কর্মসূচী অনুষ্ঠিত হয়। ভয়েস অফ আমেরিকা ও ইউএসএআইডি’র জনস্বাস্থ্য বিষয়ক সাংবাদিকতা প্রশিক্ষণ কর্মসূচী প্রসঙ্গে জার্নালিজম ট্রেনিং এন্ড রিসার্চ ইনিশিয়েটিভ- যাত্রী'র প্রধান নির্বাহী কর্মকর্তা ও প্রশিক্ষক জামিল আহমেদ বলেন, প্রাথমিক ধারণা নিয়েই সাংবাদিকরা বিভিন্ন গণমাধ্যমে কাজ করতে আসেন। তবে তাদের পেশাগত দক্ষতা বাড়াতে ও সময়োপযোগী তথ্য দিয়ে সমৃদ্ধ করতে সুনির্দিষ্ট বিষয়ে প্রশিক্ষণের বিকল্প নেই। এ প্রসঙ্গে জামিল আহমেদ আরো বলেন, ... গণমাধ্যমগুলোতে জনস্বাস্থ্য নিয়ে যারা কাজ করছেন, তাদের বেশিরভাগই এই বিষয়ে অনেক সময়ে প্রাতিষ্ঠানিক শিক্ষা গ্রহণের সুযোগ পান না। এ প্রসঙ্গে ভয়েস অফ আমেরিকা ও ইউএসএআইডি’র উদ্যোগে অনুষ্ঠিত প্রশিক্ষণে অংশগ্রহণকারী স্টাফ রিপোর্টার বলেন, ... ঢাকা, রংপুর ও চট্টগ্রামে-এই তিনটি জেলায় জনস্বাস্থ্য ও জেন্ডার বিষয়ে প্রশিক্ষণের পাশাপাশি টাউন হল মিটিংয়েরও আয়োজন করা হয়। এসব টাউন হল মিটিংয়ের মাধ্যমে জনস্বাস্থ্য ও জেন্ডার বিষয়ে সচেতনতা বাড়ানোর পাশাপাশি তৃণমূল পর্যায়ের সাধারণ মানুষের সঙ্গে নীতি নির্ধারণী পর্যায়ের যোগসূত্র স্থাপন করা হয়।